Izgubljeni grad

Zaputih se u Izgubljeni grad. Tamo gdje izgubljeno nađeš, a nađeno izgubiš.

Baka mi je govorila da ovo mjesto ima ono što svakome treba, ali i ono što ga ubija. Prođu me trnci pred ulazom. No, zaputim se unutra. Izlaza više nema. Hodam ulicama grada. Ljudi ovdje izgledaju kao bez duše, no kada ponovno pogledam, izgledaju tako puni života. Izgubljeni grad nalazi se ondje gdje ga najmanje očekuješ. Stalno mijenja položaj i to me živcira. Osjećam veliki umor i bol na leđima. Zašla sam u jednu ulicu i izgubila se. Ljudi izgledaju kao da su prekriveni pepelom. Prljavi, pogrbljeni, mrzovoljni… Osjećam se kao crna ovca. Mislim, zapravo bijela, oni su crni. Uglavnom, hodajući tom ulicom, osjećam još veću bol i tugu. Kao da prenose nekakav virus na mene. Pogledam u oči jedne djevojčice i osjetim onu bol. Bol kad te iznevjere. Kada te povrijede oni kojima si vjerovao. Oni su ovamo došli pronaći ono što su izgubili, ali cijelo vrijeme traže ono što već imaju, a izgubili su ono čime su tražili. Izgubili su sebe. Oko mene se najednom pojave ogledala. Vidim sebe sada, prije i poslije. Kako se mijenjam, rastem, nestajem…

Zar ću ja završiti kao oni? Zar sam i ja tragala za nečime što već imam? Gdje sam pogriješila?

Zaporka: 12345grad

8. razred

Zaporka: 12345grad

Učenica: Margareta Frgec

Naslov: Izgubljeni grad

Razred: 8. a

Škola: Osnovna škola Vladimir Bosnar Stubičke Toplice

Mentorica: Romina Gorički Mihaljinec

Adresa: Strmečka cesta 5 a, 49244 Stubičke Toplice; 049/282-531